CELEX: 32001R2491
Language: el
Date: 2001-12-19 00:00:00
Title: Κανονισμός (ΕΚ) αριθ. 2491/2001 της Επιτροπής, της 19ης Δεκεμβρίου 2001, για την τροποποίηση του κανονισμού (ΕΟΚ) αριθ. 2092/91 του Συμβουλίου για το βιολογικό τρόπο παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής

Avis juridique important

|

32001R2491

Κανονισμός (ΕΚ) αριθ. 2491/2001 της Επιτροπής, της 19ης Δεκεμβρίου 2001, για την τροποποίηση του κανονισμού (ΕΟΚ) αριθ. 2092/91 του Συμβουλίου για το βιολογικό τρόπο παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής  

Επίσημη Εφημερίδα αριθ. L 337 της 20/12/2001 σ. 0009 - 0017

Κανονισμός (ΕΚ) αριθ. 2491/2001 της Επιτροπήςτης 19ης Δεκεμβρίου 2001για την τροποποίηση του κανονισμού (ΕΟΚ) αριθ. 2092/91 του Συμβουλίου για το βιολογικό τρόπο παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφήςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, για το βιολογικό τρόπο παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής(1), όπως τροποποιήθηκε τελευταία από τον κανονισμό (ΕΚ) αριθ. 436/2001 της Επιτροπής(2), και ιδίως το άρθρο 13 δεύτερη περίπτωση,Εκτιμώντας τα ακόλουθα:(1) Η βιολογική παραγωγή γεωργικών προϊόντων έχει αναπτυχθεί σημαντικά τα τελευταία έτη. Σε πολλές περιπτώσεις η βιολογική παραγωγή δεν περιορίζεται πλέον μόνο σε τοπική παραγωγή και τοπικό εμπόριο, αλλά, αντίθετα, πολύ συχνά αφορά περισσότερους επιχειρηματίες και ενέργειες, όπως εισαγωγή, μεταφορά, αποθήκευση και συσκευασία.(2) Το παράρτημα ΙΙΙ του κανονισμού (ΕΟΚ) αριθ. 2092/91 καθορίζει τις ελάχιστες απαιτήσεις ελέγχου και τα μέτρα ασφαλείας στο πλαίσιο του καθεστώτος ελέγχου των άρθρων 8 και 9 του εν λόγω κανονισμού.(3) Το παράρτημα III ήδη περιλαμβάνει διατάξεις για τους βασικούς επιχειρηματίες και τα διάφορα στάδια που καλύπτει η βιολογική παραγωγή γεωργικών προϊόντων. Ωστόσο, για να εξασφαλιστεί η ιχνηλασιμότητα των βιολογικών γεωργικών προϊόντων στα διάφορα στάδια της αλυσίδας των συναλλαγών, και τελικά η συμμόρφωση των εν λόγω προϊόντων προς τις διατάξεις που προβλέπονται στον κανονισμό (ΕΟΚ) αριθ. 2092/91 ενόψει των πρόσφατων εξελίξεων, είναι αναγκαίο να προσαρμοστούν οι διατάξεις του παραρτήματος III.(4) Είναι αναγκαίο τα κράτη μέλη να συμπληρώνουν τα μέτρα του παραρτήματος III, ώστε να εξασφαλίζεται ότι παρέχονται εγγυήσεις στους καταναλωτές ότι τα προϊόντα έχουν παραχθεί σύμφωνα με τον κανονισμό (ΕΟΚ) αριθ. 2092/91.(5) Επομένως, ο κανονισμός (ΕΟΚ) αριθ. 2092/91 πρέπει να τροποποιηθεί ανάλογα.(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 14 του κανονισμού (ΕΟΚ) αριθ. 2092/91,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα ΙΙΙ του κανονισμού (ΕΟΚ) αριθ. 2092/91 αντικαθίσταται από το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την 60ή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 19 Δεκεμβρίου 2001.Για την ΕπιτροπήFranz FischlerΜέλος της Επιτροπής(1) ΕΕ L 198 της 22.7.1991, σ. 1.(2) ΕΕ L 63 της 3.3.2001, σ. 16.ΠΑΡΑΡΤΗΜΑ"ΠΑΡΑΡΤΗΜΑ IIIΕΛΑΧΙΣΤΕΣ ΑΠΑΙΤΗΣΕΙΣ ΕΛΕΓΧΟΥ ΚΑΙ ΜΕΤΡΑ ΑΣΦΑΛΕΙΑΣ ΣΤΟ ΠΛΑΙΣΙΟ ΤΟΥ ΚΑΘΕΣΤΩΤΟΣ ΕΛΕΓΧΟΥ ΤΩΝ ΑΡΘΡΩΝ 8 ΚΑΙ 9ΓΕΝΙΚΕΣ ΔΙΑΤΑΞΕΙΣ1. Ελάχιστες απαιτήσεις ελέγχουΟι απαιτήσεις ελέγχου του παρόντος παραρτήματος ισχύουν με την επιφύλαξη των μέτρων που θεσπίζουν τα κράτη μέλη, τα οποία είναι αναγκαία για τη διασφάλιση της ιχνηλασιμότητας των προϊόντων, όπως ορίζεται στο άρθρο 9 παράγραφος 12 στοιχεία α) και γ), σε όλο το μήκος της αλυσίδας παραγωγής και που εξασφαλίζουν ότι τηρούνται οι διατάξεις του παρόντος κανονισμού.2. ΕφαρμογήΟι επιχειρηματίες που ήδη ασκούν δραστηριότητα κατά την ημερομηνία που αναφέρεται στο άρθρο 2 του κανονισμού (ΕΚ) αριθ. 2491/2001 υπόκεινται επίσης στις διατάξεις που αναφέρονται στο σημείο 3 και στις διατάξεις σχετικά με τον αρχικό έλεγχο που προβλέπονται στα τμήματα Α, Β, Γ και Δ των ειδικών διατάξεων του παρόντος παραρτήματος.3. Αρχικός έλεγχοςΚατά την έναρξη εφαρμογής του καθεστώτος ελέγχου, ο υπεύθυνος επιχειρηματίας πρέπει να προβεί:- σε πλήρη περιγραφή της μονάδας ή/και των χώρων ή/και της δραστηριότητας,- στον καθορισμό όλων των συγκεκριμένων μέτρων που πρέπει να ληφθούν στο επίπεδο της μονάδας ή/και των χώρων ή/και της δραστηριότητας, για να διασφαλισθεί η τήρηση του παρόντος κανονισμού, και ιδίως των απαιτήσεων του παρόντος παραρτήματος.Η περιγραφή και τα συγκεκριμένα μέτρα πρέπει να περιλαμβάνονται σε δήλωση που υπογράφει ο υπεύθυνος επιχειρηματίας.Επιπλέον, η εν λόγω δήλωση πρέπει να περιλαμβάνει δέσμευση του επιχειρηματία:- να εκτελεί τις εργασίες σύμφωνα με τα άρθρα 5, 6, 6α και, κατά περίπτωση, το άρθρο 11,- να δέχεται, σε περίπτωση παράβασης τους ή παρατυπιών, την επιβολή των μέτρων που προβλέπονται στο άρθρο 9 παράγραφος 9 και, κατά περίπτωση, στο άρθρο 10 παράγραφος 3 και- να δέχεται να ενημερώνει εγγράφως τους αγοραστές του προϊόντος, ώστε να εξασφαλίζεται ότι αφαιρούνται από την εν λόγω παραγωγή οι ενδείξεις που αναφέρονται στην βιολογική μέθοδο παραγωγής.Η δήλωση αυτή πρέπει να επαληθεύεται από τον οργανισμό ή την αρχή ελέγχου, η οποία συντάσσει έκθεση που προσδιορίζει τις πιθανές ελλείψεις και παραβάσεις των διατάξεων του παρόντος κανονισμού. Ο επιχειρηματίας πρέπει να προσυπογράψει την εν λόγω έκθεση και να λάβει τα αναγκαία διορθωτικά μέτρα.4. ΓνωστοποιήσειςΟ υπεύθυνος επιχειρηματίας πρέπει να γνωστοποιεί εγκαίρως στον οργανισμό ή την αρχή ελέγχου κάθε μεταβολή της περιγραφής ή των συγκεκριμένων μέτρων που αναφέρονται στο σημείο 3 και στις διατάξεις σχετικά με τον αρχικό έλεγχο που προβλέπονται στα τμήματα Α, Β, Γ και Δ των ειδικών διατάξεων του παρόντος παραρτήματος.5. Επισκέψεις ελέγχουΟ οργανισμός ή η αρχή ελέγχου πρέπει να πραγματοποιεί τουλάχιστον μια φορά το χρόνο, πλήρη έλεγχο των μονάδων παραγωγής/παρασκευής ή άλλων χώρων. Ο οργανισμός ή η αρχή ελέγχου μπορεί να διενεργεί δειγματοληψίες για την ανίχνευση προϊόντων απαγορευμένων από τον παρόντα κανονισμό ή για τον έλεγχο της χρήσης τεχνικών παραγωγής που δεν συμβιβάζονται με τον παρόντα κανονισμό. Μπορούν επίσης να λαμβάνονται δείγματα και να διενεργούνται αναλύσεις για την ανίχνευση πιθανής ρύπανσης από απαγορευμένα προϊόντα. Οι αναλύσεις αυτές όμως είναι υποχρεωτικές, όταν υπάρχουν υπόνοιες για χρησιμοποίηση απαγορευμένων προϊόντων. Μετά από κάθε επίσκεψη συντάσσεται έκθεση ελέγχου που συνυπογράφεται από τον υπεύθυνο της ελεγχθείσας μονάδας ή τον αντιπρόσωπο του.Επιπλέον, ο οργανισμός ή η αρχή ελέγχου πραγματοποιεί σε τυχαία βάση επισκέψεις ελέγχου, αιφνιδιαστικές ή μη. Οι επισκέψεις καλύπτουν ιδίως τις εκμεταλλεύσεις ή τις καταστάσεις, όπου ενδέχεται να υπάρχει συγκεκριμένος κίνδυνος ή ανταλλαγή προϊόντων της βιολογικής παραγωγής με άλλα προϊόντα.6. Λογιστικά βιβλίαΣτη μονάδα ή στις εγκαταστάσεις πρέπει να τηρούνται βιβλία αποθήκης και χρηματοοικονομικοί λογαριασμοί, για να δίνεται η δυνατότητα στον επιχειρηματία και στον οργανισμό ή την αρχή ελέγχου να εντοπίζουν:- τον προμηθευτή και, όταν διαφέρει, τον πωλητή ή τον εξαγωγέα των προϊόντων,- τη φύση και τις ποσότητες των γεωργικών προϊόντων που αναφέρονται στο άρθρο 1 και τα οποία έχει παραλάβει η μονάδα και, ενδεχομένως, όλων των πρώτων υλών που αγοράστηκαν, καθώς και τη χρήση τους,- τη φύση, τις ποσότητες και τους παραλήπτες και, αν διαφέρουν, τους αγοραστές των προϊόντων που αναφέρονται στο άρθρο 1 και τα οποία παραδόθηκαν από τη μονάδα ή από τις εγκαταστάσεις ή τις αποθήκες του πρώτου παραλήπτη,- κάθε άλλη πληροφορία, η οποία απαιτείται από τον οργανισμό ή την αρχή ελέγχου για την ορθή διενέργεια του ελέγχου.Τα στοιχεία των λογαριασμών πρέπει να τεκμηριώνονται με τα κατάλληλα δικαιολογητικά έγγραφα.Οι λογαριασμοί πρέπει να αποδεικνύουν την ισορροπία μεταξύ των εισροών και των εκροών.7. Συσκευασία και μεταφορά των προϊόντων σε άλλες μονάδες παραγωγής/παρασκευής ή εγκαταστάσειςΟι επιχειρηματίες εξασφαλίζουν ότι τα προϊόντα που αναφέρονται στο άρθρο 1 μεταφέρονται σε άλλες μονάδες, συμπεριλαμβανομένων των μονάδων χονδρικής και λιανικής πώλησης, μόνο σε κατάλληλες συσκευασίες, περιέκτες ή οχήματα, τα οποία έχουν κλειστεί με τρόπο που αποκλείει την αντικατάσταση του περιεχομένου τους χωρίς αλλοίωση ή βλάβη της σφραγίδας και τα οποία φέρουν επισήμανση στην οποία αναγράφονται, εκτός από τις άλλες ενδείξεις που προβλέπονται από τη σχετική νομοθεσία:α) το όνομα και η διεύθυνση του επιχειρηματία και, εάν διαφέρει, του ιδιοκτήτη ή του πωλητή του προϊόντος·β) η ονομασία του προϊόντος που περιλαμβάνει αναφορά στη μέθοδο βιολογικής παραγωγής σύμφωνα με το άρθρο 5·γ) το όνομα ή/και ο κωδικός αριθμός του οργανισμού ή της αρχής ελέγχου, στον οποίο υπόκειται ο επιχειρηματίας καιδ) ενδεχομένως, το σήμα αναγνώρισης της παρτίδας, σύμφωνα με σύστημα σήμανσης που είτε έχει εγκριθεί σε εθνικό επίπεδο είτε έχει συμφωνηθεί με τον οργανισμό ή την αρχή ελέγχου και που επιτρέπει τη συσχέτιση της παρτίδας με τα λογιστικά βιβλία που αναφέρονται στο σημείο 6.Οι πληροφορίες των στοιχείων α), β), γ) και δ) μπορούν επίσης να περιλαμβάνονται σε συνοδευτικό έγγραφο, εάν το έγγραφο αυτό μπορεί αναμφισβήτητα να συνδεθεί με τη συσκευασία, τον περιέκτη ή το όχημα του προϊόντος. Το εν λόγω συνοδευτικό έγγραφο περιλαμβάνει πληροφορίες για τον προμηθευτή ή/και τον μεταφορέα.Εντούτοις, οι συσκευασίες, οι περιέκτες ή τα οχήματα δεν απαιτείται να είναι κλειστά εφόσον:- η μεταφορά πραγματοποιείται κατευθείαν μεταξύ ενός παραγωγού και ενός άλλου επιχειρηματία, οι οποίοι υπόκεινται και οι δύο στο σύστημα ελέγχου που αναφέρεται στο άρθρο 9 και- τα προϊόντα συνοδεύονται από έγγραφο στο οποίο εμφαίνονται τα στοιχεία που απαιτούνται σύμφωνα με το προηγούμενο εδάφιο και- ο οργανισμός ή η αρχή ελέγχου τόσο του αποστολέα όσο και του παραλήπτη έχουν ενημερωθεί για τη μεταφορά και έχουν συμφωνήσει. Η συμφωνία αυτή μπορεί να αφορά μία ή περισσότερες μεταφορές.8. Αποθήκευση των προϊόντωνΓια την αποθήκευση των προϊόντων, η διαχείριση των χώρων πρέπει να γίνεται με τρόπο που να εξασφαλίζει την αναγνώριση των παρτίδων και να αποκλείει την ανάμειξη ή τη ρύπανση με προϊόντα ή/και ουσίες που δεν είναι σύμφωνα με τον παρόντα κανονισμό.9. Προϊόντα για τα οποία υπάρχουν υπόνοιες ότι δεν πληρούν τις απαιτήσεις του κανονισμούΕάν ένας επιχειρηματίας θεωρεί ή υποπτεύεται ότι ένα προϊόν που έχει παραγάγει, παρασκευάσει, εισαγάγει ή παραλάβει από άλλον επιχειρηματία δεν συμμορφώνεται προς τον παρόντα κανονισμό, κινεί διαδικασίες είτε για να αφαιρέσει από το εν λόγω προϊόν κάθε αναφορά στη βιολογική μέθοδο παραγωγής είτε για να διαχωρίσει και να εντοπίσει το προϊόν. Μπορεί να το μεταποιήσει ή να το συσκευάσει ή να το διαθέσει στην αγορά, μόνον αφού διαλυθούν οι αμφιβολίες, εκτός εάν το προϊόν διατεθεί στην αγορά χωρίς ένδειξη που αναφέρεται στη βιολογική μέθοδο παραγωγής. Σε περίπτωση αμφιβολίας, ο επιχειρηματίας ενημερώνει αμέσως τον οργανισμό ή την αρχή ελέγχου. Ο οργανισμός ή η αρχή ελέγχου μπορεί να απαιτήσει να μην διατεθεί το προϊόν στην αγορά με ενδείξεις που αναφέρονται στη βιολογική μέθοδο παραγωγής, έως ότου βεβαιωθεί, βάσει των πληροφοριών που λαμβάνει από τον επιχειρηματία ή από άλλες πηγές, ότι οι αμφιβολίες έχουν διαλυθεί.Εάν ο οργανισμός ή η αρχή ελέγχου έχει τη βάσιμη υπόνοια ότι ένας επιχειρηματίας προτίθεται να διαθέσει στην αγορά προϊόν που δεν συμμορφώνεται προς τον παρόντα κανονισμό, αλλά που φέρει αναφορά στη βιολογική μέθοδο παραγωγής, ο εν λόγω οργανισμός ή αρχή ελέγχου μπορεί να απαιτήσει να μην εμπορευθεί προσωρινά ο επιχειρηματίας το προϊόν με την αναφορά αυτή. Η απόφαση αυτή συμπληρώνεται από την υποχρέωση αφαίρεσης από το προϊόν αυτό κάθε αναφοράς στη βιολογική μέθοδο παραγωγής, εάν ο οργανισμός ή η αρχή ελέγχου είναι βέβαιος ότι το προϊόν δεν πληροί τις απαιτήσεις του παρόντος κανονισμού. Εντούτοις, εάν η υπόνοια δεν επιβεβαιωθεί, η ανωτέρω απόφαση ακυρώνεται με την παρέλευση συγκεκριμένου χρονικού διαστήματος από τη λήψη της. Ο οργανισμός ή η αρχή ελέγχου ορίζει το διάστημα αυτό. Ο επιχειρηματίας οφείλει να συνεργάζεται πλήρως με τον οργανισμό ή την αρχή ελέγχου για τη διάλυση της υπόνοιας.10. Πρόσβαση στις εγκαταστάσειςΕπί τω τέλει της επιθεώρησης, ο επιχειρηματίας παρέχει στον οργανισμό ή στην αρχή ελέγχου δυνατότητα πρόσβασης σε όλα τα μέρη της μονάδας και σε όλους τους χώρους, καθώς και στα λογιστικά βιβλία και στα σχετικά δικαιολογητικά έγγραφα. Παρέχει στον οργανισμό ή την αρχή ελέγχου οποιαδήποτε πληροφορία κριθεί αναγκαία για την επιθεώρηση.Όταν ζητηθεί από τον οργανισμό ή την αρχή ελέγχου, ο επιχειρηματίας υποβάλλει τα αποτελέσματα των δικών του προαιρετικών προγραμμάτων ελέγχου και δειγματοληψιών.Επιπλέον, οι εισαγωγείς και οι πρώτοι παραλήπτες πρέπει να υποβάλλουν όλες τις άδειες εισαγωγής σύμφωνα με το άρθρο 11 παράγραφος 6 και τα πιστοποιητικά ελέγχου για εισαγωγή από τρίτες χώρες.11. Ανταλλαγή πληροφοριώνΌταν ο επιχειρηματίας και οι υπεργολάβοι του ελέγχονται από διαφορετικούς οργανισμούς ή αρχές ελέγχου, η δήλωση που αναφέρεται στο σημείο 3 πρέπει να περιλαμβάνει τη συναίνεση του επιχειρηματία για λογαριασμό του και για λογαριασμό των υπεργολάβων του, να μπορούν οι διάφοροι οργανισμοί ή αρχές ελέγχου να ανταλλάσσουν πληροφορίες σχετικά με τις εργασίες που ελέγχουν, και να καθορίζει τον τρόπο με τον οποίο μπορεί να υλοποιηθεί αυτή η ανταλλαγή πληροφοριών.ΕΙΔΙΚΕΣ ΔΙΑΤΑΞΕΙΣΑ. Παραγωγή φυτών, φυτικών προϊόντων, ζώων ή/και κτηνοτροφικών προϊόντων.Το παρόν τμήμα εφαρμόζεται σε κάθε μονάδα που εμπλέκεται στην παραγωγή, όπως αυτή ορίζεται στο άρθρο 4 παράγραφος 2, των προϊόντων που αναφέρονται στο άρθρο 1 παράγραφος 1 στοιχείο α), για δικό της λογαριασμό ή για λογαριασμό τρίτων.Η παραγωγή πρέπει να πραγματοποιείται σε μονάδα, της οποίας οι παραγωγικές εγκαταστάσεις, τα αγροτεμάχια, οι βοσκότοποι, οι υπαίθριοι χώροι άσκησης, οι χώροι ελεύθερης πρόσβασης των ζώων, τα κτηνοτροφικά κτίρια και, ενδεχομένως, οι χώροι αποθήκευσης της συγκομιδής, των φυτικών προϊόντων, των κτηνοτροφικών προϊόντων, των πρώτων υλών και των εισροών διαχωρίζονται σαφώς από εκείνους κάθε άλλης μονάδας που δεν παράγει σύμφωνα με τους κανόνες που προβλέπονται στον παρόντα κανονισμό.Η μεταποίηση, η συσκευασία ή/και η εμπορία μπορούν να πραγματοποιούνται στη μονάδα παραγωγής, εφόσον οι δραστηριότητες αυτές περιορίζονται στη δική της γεωργική παραγωγή.Εφόσον αφορούν απευθείας πώληση στον τελικό καταναλωτή, οι ποσότητες αθροίζονται ανά ημέρα.Απαγορεύεται, εντός της μονάδας, η αποθήκευση πρώτων υλών άλλων από εκείνες που επιτρέπονται από τις διατάξεις του άρθρου 6 παράγραφος 1 στοιχεία β) και γ) και του άρθρου 6 παράγραφος 3 στοιχείο α).Κατά την παραλαβή προϊόντος που αναφέρεται στο άρθρο 1, ο επιχειρηματίας ελέγχει τη σφράγιση των συσκευασιών ή των περιεκτών, στις περιπτώσεις που απαιτείται, καθώς και τις ενδείξεις που αναφέρονται στο σημείο 7 των γενικών διατάξεων του παρόντος παραρτήματος. Το αποτέλεσμα της επαλήθευσης αυτής εγγράφεται με σαφήνεια στα λογιστικά βιβλία που αναφέρονται στο σημείο 6 των γενικών διατάξεων.Α.1. Φυτά και φυτικά προϊόντα που έχουν παραχθεί σε αγροκτήματα ή έχουν συλλεχθεί1. Αρχικός έλεγχοςΗ πλήρης περιγραφή της μονάδας που αναφέρεται στο σημείο 3 των γενικών διατάξεων του παρόντος παραρτήματος πρέπει:- να συντάσσεται ακόμη και όταν ο παραγωγός περιορίζει τη δραστηριότητα του στη συλλογή αυτοφυών φυτών,- να αναφέρει τους χώρους αποθήκευσης και παραγωγής και τα αγροτεμάχια ή/και περιοχές συλλογής και, ενδεχομένως, τους χώρους όπου πραγματοποιούνται ορισμένες εργασίες μεταποίησης ή/και συσκευασίας και- να αναφέρει την ημερομηνία της τελευταίας χρήσης, στα αγροτεμάχια ή/και στις συγκεκριμένες περιοχές συλλογής προϊόντων ασυμβίβαστων με τις διατάξεις του άρθρου 6 παράγραφος 1 στοιχείο β).Στην περίπτωση συλλογής αυτοφυών φυτών, τα συγκεκριμένα μέτρα που αναφέρονται στο σημείο 3 των γενικών διατάξεων του παρόντος παραρτήματος πρέπει να περιλαμβάνουν τις εγγυήσεις εκ μέρους τρίτων, τις οποίες μπορεί να παράσχει ο παραγωγός, για να εξασφαλίσει ότι τηρούνται οι διατάξεις του παραρτήματος Ι τμήμα Α σημείο 4.2. ΓνωστοποιήσειςΚάθε έτος, εντός προθεσμίας που καθορίζει ο οργανισμός ή η αρχή ελέγχου, ο παραγωγός πρέπει να γνωστοποιεί στον οργανισμό ή την αρχή αυτή, το λεπτομερές πρόγραμμα του παραγωγής φυτικών προϊόντων ανά αγροτεμάχιο.3. Περισσότερες μονάδες παραγωγής υπό τη διαχείριση του ίδιου επιχειρηματίαΌταν ένας επιχειρηματίας εκμεταλλεύεται περισσότερες της μιας μονάδες παραγωγής στην ίδια περιοχή, οι μονάδες που παράγουν φυτά ή φυτικά προϊόντα τα οποία δεν αναφέρονται στο άρθρο 1, καθώς επίσης και οι χώροι αποθήκευσης των πρώτων υλών (λιπάσματα, φυτοπροστατευτικά προϊόντα, σπόροι προς σπορά) υπόκεινται επίσης στο γενικό καθεστώς ελέγχου που προβλέπεται στις γενικές διατάξεις του παρόντος παραρτήματος, καθώς και στις ειδικές διατάξεις για τον έλεγχο όσον αφορά τα σημεία 1, 2, 3, 4 και 6 των γενικών διατάξεων.Σε αυτές τις μονάδες απαγορεύεται η παραγωγή της ίδιας ποικιλίας με αυτές που παράγονται στη μονάδα η οποία αναφέρεται στο δεύτερο εδάφιο του τμήματος Α ή ποικιλίας που δεν μπορεί εύκολα να διακριθεί από αυτές.Εντούτοις, οι παραγωγοί δύνανται να παρεκκλίνουν από τον κανόνα που προβλέπεται στην τελευταία περίοδο του προηγούμενου εδαφίου:α) στην περίπτωση παραγωγής προϊόντων πολυετών καλλιεργειών (καρποφόρα δένδρα με εδώδιμους καρπούς, αμπέλια και λυκίσκος), εφόσον πληρούνται οι ακόλουθοι όροι:1. η εν λόγω παραγωγή πραγματοποιείται στο πλαίσιο καθορισμένου σχεδίου μετατροπής, για το οποίο ο παραγωγός δεσμεύεται επισήμως και το οποίο προβλέπει την έναρξη της μετατροπής του τελευταίου μέρους των εν λόγω εκτάσεων σε βιολογική παραγωγή στο συντομότερο δυνατό διάστημα, το οποίο δεν υπερβαίνει σε καμία περίπτωση πέντε έτη κατ' ανώτατο όριο,2. έχουν ληφθεί τα κατάλληλα μέτρα για να εξασφαλιστεί ο αδιάλειπτος διαχωρισμός των προϊόντων που προέρχονται από εκάστη των εν λόγω μονάδων,3. ο οργανισμός ή η αρχή ελέγχου ενημερώνεται τουλάχιστον 48 ώρες πριν από τη συγκομιδή εκάστου των εν λόγω προϊόντων,4. αμέσως μετά τη συγκομιδή, ο παραγωγός ανακοινώνει στον οργανισμό ή στην αρχή ελέγχου τις ακριβείς ποσότητες που συγκομίστηκαν στις σχετικές μονάδες και ταυτοχρόνως όλα τα ειδικά διακριτικά χαρακτηριστικά τα οποία επιτρέπουν την αναγνώριση της παραγωγής (όπως η ποιότητα, το χρώμα, το μέσο βάρος κλπ.)· βεβαιώνει ότι έχουν εφαρμοστεί τα μέτρα που ελήφθησαν για να εξασφαλίζεται ο διαχωρισμός των προϊόντων,5. το σχέδιο μετατροπής και τα μέτρα που αναφέρονται στο σημείο 1 και στο σημείο 3 των γενικών διατάξεων έχουν εγκριθεί από τον οργανισμό ή την αρχή ελέγχου. Η έγκριση αυτή πρέπει να επιβεβαιώνεται κάθε έτος μετά την έναρξη του σχεδίου μετατροπής·β) στην περίπτωση εκτάσεων που προορίζονται για γεωργική έρευνα η οποία εγκρίνεται από τις αρμόδιες αρχές των κρατών μελών, εφόσον πληρούνται οι όροι 2, 3 και 4, καθώς και το σχετικό μέρος του όρου 5 που προβλέπονται στο στοιχείο α)·γ) στην περίπτωση παραγωγής σπόρων προς σπορά, πολλαπλασιαστικού υλικού αγενούς πολλαπλασιασμού και φυταρίων, εφόσον τηρούνται οι όροι 2, 3 και 4, καθώς και το σχετικό μέρος του όρου 5 που προβλέπονται στο στοιχείο α)·δ) στην περίπτωση βοσκοτόπων που χρησιμοποιούνται αποκλειστικά για τη βοσκή.Α.2. Ζώα και ζωικά προϊόντα κτηνοτροφίας1. Αρχικός έλεγχοςΚατά την πρώτη εφαρμογή του συστήματος ελέγχου που εφαρμόζεται ειδικά στα κτηνοτροφικά προϊόντα, η πλήρης περιγραφή της μονάδας που αναφέρεται στο σημείο 3 των γενικών διατάξεων του παρόντος παραρτήματος πρέπει να περιλαμβάνει:- πλήρη περιγραφή των κτιρίων στα οποία γίνεται η εκτροφή, των βοσκοτόπων, των υπαίθριων χώρων άσκησης, των χώρων ελεύθερης πρόσβασης των ζώων κ.λπ., και, κατά περίπτωση, των χώρων αποθήκευσης, συσκευασίας και μεταποίησης των ζώων, των κτηνοτροφικών προϊόντων, των πρώτων υλών και των εισροών,- πλήρη περιγραφή των εγκαταστάσεων αποθήκευσης της κόπρου.Τα συγκεκριμένα μέτρα που αναφέρονται στο σημείο 3 των γενικών διατάξεων του παρόντος παραρτήματος πρέπει να περιλαμβάνουν:- σχέδιο διασποράς της κόπρου, το οποίο εγκρίνεται από τον οργανισμό ή την αρχή ελέγχου, σε συνδυασμό με πλήρη περιγραφή των εκτάσεων που χρησιμοποιούνται για φυτικές καλλιέργειες,- ενδεχομένως, όσον αφορά τη διασπορά της κόπρου, τις έγγραφες συμφωνίες με άλλες εκμεταλλεύσεις που πληρούν τις διατάξεις του παρόντος κανονισμού,- σχέδιο διαχείρισης για τη μονάδα βιολογικής κτηνοτροφίας (π.χ. της διατροφής, της αναπαραγωγής, της υγείας κ.λπ.).2. Ταυτοποίηση των ζώωνΗ ταυτότητα των ζώων πρέπει να προσδιορίζεται μονίμως με τεχνικές κατάλληλες για κάθε είδος, ατομικώς μεν για τα μεγάλα θηλαστικά, ατομικώς δε ή ομαδικώς για τα πουλερικά και τα μικρά θηλαστικά.3. Φάκελοι των ζώωνΟι φάκελοι των ζώων πρέπει να τηρούνται υπό μορφή μητρώου και να είναι πάντοτε διαθέσιμοι στις αρχές ή τους οργανισμούς ελέγχου στη διεύθυνση της εκμετάλλευσης.Οι φάκελοι αυτοί, οι οποίοι πρέπει να περιγράφουν πλήρως το σύστημα διαχείρισης της αγέλης ή του σμήνους, πρέπει να περιλαμβάνουν τις ακόλουθες πληροφορίες:- ανά είδος, για τα ζώα που εισέρχονται στην εκμετάλλευση: προέλευση και ημερομηνία εισόδου, περίοδος μετατροπής, αναγνωριστικά στοιχεία και κτηνιατρικός φάκελος,- για τα ζώα που εξέρχονται από την εκμετάλλευση: ηλικία, αριθμός ζώων, βάρος σε περίπτωση σφαγής, αναγνωριστικά στοιχεία και προορισμός,- τις ενδεχόμενες απώλειες ζώων και τους σχετικούς λόγους,- όσον αφορά τις ζωοτροφές: είδος ζωοτροφών, συμπεριλαμβανομένων των συμπληρωμάτων διατροφής, αναλογία των διαφόρων συστατικών του σιτηρεσίου και περίοδοι πρόσβασης στους χώρους ελεύθερης βόσκησης, περίοδοι εποχικής μετακίνησης ποιμνίων εφόσον ισχύουν σχετικοί περιορισμοί,- όσον αφορά την πρόληψη των ασθενειών, τις θεραπευτικές αγωγές και την κτηνιατρική φροντίδα: ημερομηνία αγωγής, διάγνωση, είδος του θεραπευτικού προϊόντος, μέθοδος αγωγής και εντολή του κτηνίατρου για την παροχή κτηνιατρικής φροντίδας με αιτιολόγηση και επιβαλλόμενη περίοδο αναμονής πριν από την εμπορία των κτηνοτροφικών προϊόντων.4. Περισσότερες μονάδες παραγωγής υπό τη διαχείριση του ίδιου επιχειρηματίαΌταν ένας παραγωγός, σύμφωνα με το σημείο 1.6 του τμήματος Β και το σημείο 1.3 του τμήματος Γ του παραρτήματος Ι, διαχειρίζεται περισσότερες της μιας μονάδες παραγωγής, οι μονάδες παραγωγής ζώων ή κτηνοτροφικών προϊόντων που δεν καλύπτονται από το άρθρο 1 υπόκεινται επίσης στο σύστημα ελέγχου όσον αφορά το σημείο 1 του παρόντος τμήματος σχετικά με τα ζώα και τα κτηνοτροφικά προϊόντα, καθώς και τις διατάξεις που αφορούν τη διαχείριση των ζώων, τους φακέλους των ζώων και τις αρχές που διέπουν την αποθήκευση των προϊόντων που χρησιμοποιούνται για την εκτροφή.Για τις εκμεταλλεύσεις που διεξάγουν γεωργική έρευνα, μπορεί να εγκριθεί παρέκκλιση όσον αφορά την απαίτηση για τα διάφορα υπαγόμενα είδη του σημείου 1.6 του μέρους Β του παραρτήματος Ι από τον οργανισμό ή την αρχή ελέγχου σε συμφωνία με την αρμόδια αρχή του κράτους μέλους, εφόσον πληρούνται οι ακόλουθοι όροι:- έχουν ληφθεί τα κατάλληλα μέτρα, κατόπιν συμφωνίας με τον οργανισμό ή την αρχή ελέγχου, για να εξασφαλιστεί ο αδιάλειπτος διαχωρισμός μεταξύ των ζώων, των κτηνοτροφικών προϊόντων, της κόπρου και των ζωοτροφών εκάστης των μονάδων,- ο παραγωγός ενημερώνει εκ των προτέρων τον οργανισμό ή την αρχή ελέγχου για κάθε παράδοση ή πώληση των ζώων ή κτηνοτροφικών προϊόντων·- ο επιχειρηματίας ανακοινώνει στον οργανισμό ή στην αρχή ελέγχου τις ακριβείς ποσότητες που παρήχθησαν στις μονάδες και ταυτοχρόνως όλα τα χαρακτηριστικά τα οποία επιτρέπουν την αναγνώριση των προϊόντων βεβαιώνει ότι έχουν εφαρμοστεί τα μέτρα που ελήφθησαν για να εξασφαλίζεται ο διαχωρισμός των προϊόντων.5. Λοιπές απαιτήσειςΚατά παρέκκλιση αυτών των κανόνων, επιτρέπεται η αποθήκευση κτηνιατρικών αλλοπαθητικών φαρμάκων και αντιβιοτικών στην εκμετάλλευση, υπό τον όρον ότι για τα φάρμακα αυτά έχει δοθεί συνταγή από κτηνίατρο στο πλαίσιο των θεραπευτικών αγωγών που αναφέρονται στο παράρτημα Ι, ότι τα φάρμακα αποθηκεύονται σε επιτηρούμενο χώρο και καταχωρούνται στο μητρώο της εκμετάλλευσης.Β. Μονάδες παρασκευής φυτικών και κτηνοτροφικών προϊόντων και τροφίμων που αποτελούνται από φυτικά και κτηνοτροφικά προϊόνταΤο παρόν τμήμα εφαρμόζεται σε κάθε μονάδα που εμπλέκεται στην παρασκευή, όπως αυτή ορίζεται στο άρθρο 4 παράγραφος 3, των προϊόντων που αναφέρονται στο άρθρο 1 παράγραφος 1, για δικό της λογαριασμό ή για λογαριασμό τρίτων, και που περιλαμβάνει επίσης ιδίως:- μονάδες που ασχολούνται με τη συσκευασία ή/και την ανασυσκευασία των εν λόγω προϊόντων,- μονάδες που ασχολούνται με την επισήμανση ή/και τη νέα επισήμανση των εν λόγω προϊόντων.1. Αρχικός έλεγχοςΗ πλήρης περιγραφή της μονάδας που αναφέρεται στο σημείο 3 των γενικών διατάξεων του παρόντος παραρτήματος πρέπει να αναφέρει τις εγκαταστάσεις που χρησιμοποιούνται για την παραλαβή, τη μεταποίηση, τη συσκευασία, την επισήμανση και την αποθήκευση των γεωργικών προϊόντων πριν και μετά τις εργασίες, καθώς και τις διαδικασίες για τη μεταφορά των προϊόντων.2. Λογιστικά βιβλίαΤα λογιστικά βιβλία που αναφέρονται στο σημείο 6 των γενικών διατάξεων πρέπει να περιλαμβάνουν την επαλήθευση που αναφέρεται στο σημείο 5 της παρούσας ενότητας.3. Μονάδες παρασκευής που χειρίζονται και προϊόντα μη βιολογικής παραγωγήςΌταν στη μονάδα παρασκευής παρασκευάζονται, συσκευάζονται ή αποθηκεύονται και προϊόντα μη αναφερόμενα στο άρθρο 1:- η μονάδα πρέπει να διαθέτει χώρους που διαχωρίζονται τοπικά ή χρονικά εντός των εγκαταστάσεων για την αποθήκευση των προϊόντων που αναφέρονται στο άρθρο 1, πριν και μετά τις εργασίες,- οι εργασίες πρέπει να πραγματοποιούνται σε πλήρη σειρά, διαχωριζόμενες τοπικά ή χρονικά από ανάλογες εργασίες που αφορούν προϊόντα μη καλυπτόμενα από το άρθρο 1,- εάν οι εν λόγω εργασίες δεν πραγματοποιούνται σε τακτικά διαστήματα ή σε καθορισμένη ημέρα, πρέπει να προαναγγέλλονται εντός προθεσμίας οριζόμενης σε συμφωνία με τον οργανισμό ή την αρχή ελέγχου,- πρέπει να λαμβάνονται όλα τα μέτρα, για να εξασφαλίζεται η αναγνώριση των παρτίδων και να αποφεύγονται αναμείξεις ή ανταλλαγές με προϊόντα που δεν έχουν παραχθεί σύμφωνα με τους κανόνες του παρόντος κανονισμού,- οι εργασίες που αφορούν προϊόντα σύμφωνα με τους κανόνες του παρόντος κανονισμού πρέπει να εκτελούνται μόνο μετά από καθαρισμό του εξοπλισμού παραγωγής. Πρέπει να ελέγχεται και να καταγράφεται η αποτελεσματικότητα των μέτρων καθαρισμού.4. Συσκευασία και μεταφορά των προϊόντων σε μονάδες παρασκευήςΤο γάλα, τα αυγά και τα προϊόντα αυγών της βιολογικής γεωργίας πρέπει να συλλέγονται ανεξάρτητα από τα προϊόντα που δεν παράγονται σύμφωνα με τον παρόντα κανονισμό. Κατά παρέκκλιση και με την επιφύλαξη της προηγούμενης έγκρισης του οργανισμού ή της αρχής ελέγχου, ταυτόχρονη συλλογή μπορεί να γίνεται, όταν λαμβάνονται τα κατάλληλα μέτρα για να προλαμβάνεται η πιθανή ανάμειξη ή ανταλλαγή με προϊόντα που δεν παράγονται σύμφωνα με τον παρόντα κανονισμό και για να εξασφαλίζεται η αναγνώριση των προϊόντων που παράγονται σύμφωνα με τις διατάξεις του παρόντος κανονισμού. Ο επιχειρηματίας διατηρεί τα στοιχεία που αφορούν τις ημέρες, ώρες, κύκλωμα συλλογής καθώς και την ημερομηνία και ώρα παραλαβής των προϊόντων και τα θέτει στη διάθεση του οργανισμού ή της αρχής ελέγχου.5. Παραλαβή προϊόντων από άλλες μονάδεςΚατά την παραλαβή προϊόντος που αναφέρεται στο άρθρο 1, ο επιχειρηματίας ελέγχει τη σφράγιση των συσκευασιών ή των περιεκτών, στις περιπτώσεις που απαιτείται, καθώς και τις ενδείξεις που αναφέρονται στο σημείο 7 των γενικών διατάξεων του παρόντος παραρτήματος. Ο επιχειρηματίας αντιπαραβάλλει τις πληροφορίες της επισήμανσης που αναφέρεται στο σημείο 7 των γενικών διατάξεων με τις πληροφορίες των συνοδευτικών εγγράφων. Το αποτέλεσμα των επαληθεύσεων αυτών εγγράφεται με σαφήνεια στα λογιστικά βιβλία που αναφέρονται στο σημείο 6 των γενικών διατάξεων.Γ. Εισαγωγές φυτών, φυτικών προϊόντων, ζώων, κτηνοτροφικών προϊόντων και ειδών διατροφής αποτελουμένων από φυτικά προϊόντα ή/και κτηνοτροφικά προϊόντα από τρίτες χώρεςΤο παρόν τμήμα εφαρμόζεται σε κάθε επιχειρηματία που εμπλέκεται, ως εισαγωγέας ή/και ως πρώτος παραλήπτης, στην εισαγωγή ή/και παραλαβή των προϊόντων που αναφέρονται στο άρθρο 1 παράγραφος 1, για δικό τον λογαριασμό ή για λογαριασμό άλλου επιχειρηματία. Για τους σκοπούς του παρόντος τμήματος νοούνται ως:- εισαγωγέας: το φυσικό ή νομικό πρόσωπο εντός της Ευρωπαϊκής Κοινότητας, το οποίο προσκομίζει ένα φορτίο για θέση σε ελεύθερη κυκλοφορία στην Ευρωπαϊκή Κοινότητα, είτε αυτοπροσώπως είτε μέσω αντιπροσώπου,- πρώτος παραλήπτης: το φυσικό ή νομικό πρόσωπο που αναφέρεται στο άρθρο 11 παράγραφος 3 στοιχείο α), στο οποίο παραδίδεται το φορτίο και το οποίο θα το παραλάβει για περαιτέρω παρασκευή ή/και εμπορία.1. Αρχικός έλεγχοςΕισαγωγείς- Η πλήρης περιγραφή της μονάδας που αναφέρεται στο σημείο 3 των γενικών διατάξεων του παρόντος παραρτήματος πρέπει να περιλαμβάνει τις εγκαταστάσεις του εισαγωγέα και τις δραστηριότητες εισαγωγής τις οποίες ασκεί, αναφέροντας τα σημεία εισόδου των προϊόντων στην Κοινότητα και οποιεσδήποτε άλλες εγκαταστάσεις προτίθεται να χρησιμοποιήσει ο εισαγωγέας για την αποθήκευση των εισαγομένων προϊόντων, έως ότου παραδοθούν στον πρώτο παραλήπτη.- Επιπλέον, η δήλωση που αναφέρεται στο σημείο 3 των γενικών διατάξεων πρέπει να περιλαμβάνει δέσμευση του εισαγωγέα, ώστε να εξασφαλίζεται ότι οποιεσδήποτε εγκαταστάσεις χρησιμοποιήσει ο εισαγωγέας για την αποθήκευση των προϊόντων θα υπόκεινται σε έλεγχο, είτε από τον οργανισμό ή την αρχή ελέγχου ή, εάν οι εν λόγω αποθηκευτικές εγκαταστάσεις βρίσκονται σε άλλο κράτος μέλος ή περιοχή, από οργανισμό ή αρχή ελέγχου που έχει εγκριθεί προς το σκοπό αυτό στο εν λόγω κράτος μέλος ή περιοχή.Πρώτος παραλήπτης- Η πλήρης περιγραφή της μονάδας που αναφέρεται στο σημείο 3 των γενικών διατάξεων πρέπει να αναφέρει τις εγκαταστάσεις που χρησιμοποιούνται για την παραλαβή και την αποθήκευση. Στην περίπτωση που ασκούνται και άλλες δραστηριότητες, όπως μεταποίηση, συσκευασία, επισήμανση και αποθήκευση των γεωργικών προϊόντων πριν και μετά τις εργασίες, καθώς και μεταφορά των προϊόντων, εφαρμόζονται οι σχετικές διατάξεις του τμήματος Β.Όταν ο εισαγωγέας και ο πρώτος παραλήπτης είναι το ίδιο νομικό πρόσωπο και λειτουργούν σε μία και μόνη μονάδα, οι εκθέσεις που αναφέρονται στο σημείο 3 των γενικών διατάξεων μπορούν να συντάσσονται ως ενιαία έκθεση.2. Λογιστικά βιβλίαΌταν ο εισαγωγέας και ο πρώτος παραλήπτης δεν λειτουργούν σε μία και μόνη μονάδα, πρέπει να τηρούν και οι δύο βιβλία αποθήκης και χρηματοοικονομικούς λογαριασμούς.Κατόπιν αιτήσεως του οργανισμού ή της αρχής ελέγχου, πρέπει να παρέχονται τα λεπτομερή στοιχεία για τις ρυθμίσεις μεταφοράς από τον εξαγωγέα στην τρίτη χώρα έως τον πρώτο παραλήπτη και από τις εγκαταστάσεις ή τις αποθήκες του πρώτου παραλήπτη έως τους παραλήπτες εντός της Ευρωπαϊκής Κοινότητας.3. Πληροφορίες για τα εισαγόμενα φορτίαΟ εισαγωγέας, το αργότερο τη στιγμή της υποβολής του πιστοποιητικού στην αρμόδια αρχή του κράτους μέλους, σύμφωνα με το άρθρο 4 παράγραφος 1 του κανονισμού (ΕΚ) αριθ. 1788/2001 της Επιτροπής, της 7ης Σεπτεμβρίου 2001, για τη θέσπιση των λεπτομερειών εφαρμογής των διατάξεων που αφορούν το πιστοποιητικό ελέγχου για εισαγωγές από τρίτες χώρες σύμφωνα με το άρθρο 11 του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής(1) ενημερώνει τον οργανισμό ή την αρχή ελέγχου για κάθε φορτίο που πρόκειται να εισαχθεί στην Κοινότητα, αναφέροντας:- το όνομα και τη διεύθυνση του πρώτου παραλήπτη,- τα στοιχεία που ο εν λόγω οργανισμός ή αρχή ενδεχομένως του ζητεί, όπως αντίγραφο του πιστοποιητικού ελέγχου για την εισαγωγή προϊόντων προερχόμενων από βιολογικές καλλιέργειες. Κατόπιν αιτήσεως του οργανισμού ή της αρχής ελέγχου του εισαγωγέα, αυτός οφείλει να διαβιβάσει τις πληροφορίες στον οργανισμό ή την αρχή ελέγχου του πρώτου παραλήπτη.4. Εισαγωγείς και πρώτοι παραλήπτες που χειρίζονται και προϊόντα μη βιολογικής παραγωγήςΌταν εισαγόμενα προϊόντα που αναφέρονται στο άρθρο 1 αποθηκεύονται σε αποθηκευτικούς χώρους, όπου αποθηκεύονται και άλλα αγροτικά προϊόντα ή είδη διατροφής, τότε:- τα προϊόντα που αναφέρονται στο άρθρο 1 πρέπει να φυλάσσονται χωριστά από τα λοιπά γεωργικά προϊόντα ή/και είδη διατροφής,- πρέπει να λαμβάνονται όλα τα μέτρα, για να εξασφαλίζεται η αναγνώριση των φορτίων και να αποφεύγονται αναμείξεις ή ανταλλαγές με προϊόντα που δεν έχουν παραχθεί σύμφωνα με τους κανόνες του παρόντος κανονισμού.5. Επισκέψεις ελέγχουΟ οργανισμός ή η αρχή ελέγχου ελέγχει τα βιβλία αποθήκης και τους χρηματοοικονομικούς λογαριασμούς που αναφέρονται στο τμήμα Γ σημείο 2 και τα πιστοποιητικά που αναφέρονται στο άρθρο 11 παράγραφος 1 στοιχείο β) και στο άρθρο 11 παράγραφος 3 και που έχουν θεσπιστεί με τον κανονισμό (ΕΚ) αριθ. 1788/2001.Όταν ο εισαγωγέας εκτελεί τις εργασίες εισαγωγής από περισσότερες μονάδες ή εγκαταστάσεις, οφείλει να διαθέσει, αν του ζητηθεί, τις εκθέσεις που προβλέπονται στα σημεία 3 και 5 των γενικών διατάξεων του παρόντος παραρτήματος για καθεμία από τις εγκαταστάσεις αυτές.6. Παραλαβή προϊόντων από τρίτη χώραΤα προϊόντα που αναφέρονται στο άρθρο 1 εισάγονται από τρίτες χώρες σε κατάλληλη συσκευασία ή περιέκτες, που έχουν κλεισθεί κατά τρόπο που να αποκλείεται η αντικατάσταση του περιεχομένου και που αναγράφουν τα στοιχεία αναγνώρισης του εξαγωγέα, καθώς και άλλα σημεία και αριθμούς που χρησιμεύουν για να ταυτίζεται η παρτίδα με το πιστοποιητικό ελέγχου για εισαγωγή από τρίτες χώρες.Κατά την παραλαβή ενός προϊόντος που αναφέρεται στο άρθρο 1 και που εισάγεται από τρίτη χώρα, ο πρώτος παραλήπτης ελέγχει τη σφράγιση της συσκευασίας ή του περιέκτη, καθώς και την αντιστοιχία των στοιχείων αναγνώρισης του φορτίου με το πιστοποιητικό που αναφέρεται στον κανονισμό (ΕΚ) αριθ. 1788/2001. Το αποτέλεσμα της επαλήθευσης αυτής εγγράφεται με σαφήνεια στα λογιστικά βιβλία που αναφέρονται στο τμήμα Γ σημείο 2.Δ. Μονάδες εμπλεκόμενες στην παραγωγή, παρασκευή ή εισαγωγή προϊόντων που αναφέρονται στο άρθρο 1 παράγραφος 1, οι οποίες έχουν αναθέσει σε τρίτους υπεργολάβους εν μέρει ή εν όλω τις σχετικές τρέχουσες εργασίες.Αρχικός έλεγχοςΣε σχέση με τις εργασίες που ανατίθενται σε τρίτους υπεργολάβους, η πλήρης περιγραφή που αναφέρεται στο σημείο 3 των γενικών διατάξεων πρέπει να περιλαμβάνει:- κατάλογο των υπεργολάβων με περιγραφή των δραστηριοτήτων τους και μνεία των οργανισμών ή αρχών ελέγχου στους οποίους υπόκεινται· οι εν λόγω υπεργολάβοι πρέπει να έχουν συμφωνήσει να υπόκειται η εκμετάλλευση τους στο καθεστώς ελέγχου του άρθρου 9, σύμφωνα με τα σχετικά τμήματα του παραρτήματος III,- όλα τα συγκεκριμένα μέτρα, που περιλαμβάνουν μεταξύ άλλων κατάλληλο σύστημα τήρησης λογιστικών βιβλίων, τα οποία πρέπει να ληφθούν στο επίπεδο της μονάδας για να εξασφαλισθεί ότι μπορούν να εντοπισθούν οι προμηθευτές και, αν διαφέρουν, οι πωλητές των προϊόντων που ο επιχειρηματίας διαθέτει στην αγορά, καθώς και οι παραλήπτες τους και, αν διαφέρουν, οι αγοραστές τους.(1) ΕΕ L 243 της 13.9.2001, σ. 3."